મુંબઇનો રહેનાર આરિફ મઝીદ પોલિટેકનિક ઇંસ્ટીટ્યૂટમાં અભ્યાસ કરી રહ્યો હતો. તે દરમિયાન તે આઇએસઆઇએસથી પ્રભાવિત થઇ ગયો. એનઆઇએની પૂછપરછમાં આરિફ મઝીદે જણાવ્યું કે હું આઇએસઆઇએસથી પ્રભાવિત હતો, તેના માટે લડવા માંગતો હતો. મેં તેના માટે પોતાના પોલિટેકનિક ઇંસ્ટીટ્યૂટના વધું 43 વિદ્યાર્થીઓને પણ તૈયાર કરવાની પણ કોશીશ કરી. પરંતુ આખરે મારા ત્રણ મિત્રો જ તૈયાર થયા. અમે એક વેબસાઇટ દ્વારા આઇએસઆઇએસ સાથે સંપર્ક સાધવાની કોશીશ કરી. અમારો આ વેબસાઇટ દ્વારા જે શખ્સ સાથે સંપર્ક થયો તે પણ ભારતીય જ હતો, તેણે અમને આઇએસઆઇએસમાં સામેલ થવાનો રસ્તો બતાવ્યો.